Ryan Murray

Ryan James Murray (sündinud 27. septembril 1993 Reginas Saskatchewani provintsis) on Kanada jäähokimängija, kes mängib kaitsjana NHL-i klubis Edmonton Oilers.

Aastatel 2009–2013 mängis ta neli hooaega Western Hockey League'i klubis Everett Silvertips.

2012. aastal valis Columbus Blue Jackets ta NHL-i draftis teise valikuna. NHL-is tegi ta debüüdi 4. oktoobril 2013 mängus Calgary Flamesi vastu. Esimese värava lõi ta liigas sama aasta 25. oktoobril mängus Toronto Maple Leafsi vastu. Murray on sageli olnud kimpus vigastustega, näiteks hooajal 2014–15 osales ta vaid kaheteistkümnes põhihooaja mängus.

2020. aasta oktoobris siirdus ta New Jersey Devilsisse"Devils acquire Ryan Murray from Columbus". New Jersey Devils. 8.10.2020. Vaadatud 16.1.2021, kus mängis ühe hooaja. 2021. aasta augustis sõlmis ta üheaastase lepingu Colorado Avalanche'iga."Avalanche Signs Ryan Murray". nhl.com. 3.8.2021. Vaadatud 18.12.2021 2022. aasta septembris sõlmis ta aastase lepingu Edmonton Oilersiga.

2016. aastal tuli Murray Kanada jäähokikoondise koosseisus maailmameistriks. Ta on kuulunud Kanada koondisse veel ka 2012. ja 2018. aastal.

 Viited 

 Välislingid 
 Ryan Murray veebilehel NHL.com 
 Ryan Murray veebilehel hockeydb.com 

Kategooria:Kanada jäähokimängijad
Kategooria:Columbus Blue Jacketsi mängijad
Kategooria:New Jersey Devilsi mängijad
Kategooria:Colorado Avalanche'i mängijad
Kategooria:Edmonton Oilersi mängijad
Kategooria:Sündinud 1993